**МИНИСТЕРСТВО НА ЗЕМЕДЕЛИЕТО И ХРАНИТЕ**

Проект

**Наредба за изменение и допълнение на Наредба № 8 от 2023 г. за условията и реда за прилагане на интервенциите от Стратегическия план за развитие на земеделието и селските райони за периода 2023 – 2027 г. в сектора на пчеларството (**обн., ДВ, бр. 54 от 2023 г.**)**

**§ 1.** В чл. 62 в основния текст след думата „връщане“ се добавя „по реда на чл. 73 от Закона за подпомагане на земеделските производители“.

**§ 2.** В преходни и заключителни разпоредби, в § 2 се създава т. 3:

„3. Срокът за подаване на заявление за плащане по чл. 52, ал. 1 е до 30 септември.“

**§ 3.** В Приложение № 1 към чл. 9, ал. 1, в т. IV „Инвестиции в материални и нематериални активи“, т. 15 „Косачка с показатели за оценка“, таблица „Вид Моторни коси“ се изменя така:

„Вид Моторни коси

|  |  |  |
| --- | --- | --- |
| Тип задвижване | | Мощност/Работен обем на двигателя |
| Електрическо задвижване | от ел. мрежа 220 V | без ограничение на мощността |
| акумулаторна батерия | без ограничение на мощността |
| ДВГ | - | до 30 куб. см |
| до 40 куб. см |
| без ограничение на обема на двигателя |

“

**§ 4.** В Приложение № 4 към чл. 27, ал. 1 „Активи и оборудване, допустими за подпомагане по интервенция „Инвестиции в материални и нематериални активи“ се правят следните изменения:

1. В „Група I“ думите „от 10 до 50 броя“ се заменят с „от 10 до 49 броя“;

2. В „Група II“ думите „от 51 до 150 броя“ се заменят с „от 50 до 149 броя“;

3. В „Група III“ думите „Над 151 броя“ се заменят с „От 150 и повече броя“.

**ЗАКЛЮЧИТЕЛНА РАЗПОРЕДБА**

**§ 5.** Наредбата влиза в сила от деня на обнародването ѝ в „Държавен вестник“.

**КИРИЛ ВЪТЕВ**

*Министър на земеделието и храните*